Projekts

2020.gada Rīkojums Nr.

Rīgā (prot. Nr. )

**Par valstij piekrītošās būves** **“Mūsas tilts” Gailīšu pagastā, Bauskas novadā, nodošanu Bauskas novada pašvaldības īpašumā**

1. Saskaņā ar Publiskas personas mantas atsavināšanas likuma 42. panta pirmo daļu, 42.1 un 43. pantu atļaut Finanšu ministrijai nodot bez atlīdzības Bauskas novada pašvaldības īpašumā valstij piekrītošo būvi - tiltu (būves kadastra apzīmējums [4060](https://www.kadastrs.lv/properties/2600001757?options%5Borigin%5D=property) 001 0021 009) “Mūsas tilts” Gailīšu pagastā, Bauskas novadā, lai saskaņā ar likuma "Par pašvaldībām" 15. panta pirmo daļu to izmantotu pašvaldības autonomo funkciju īstenošanai.

2.  Bauskas novada pašvaldībai būvi bez atlīdzības nodot valstij, ja tā vairs netiek izmantota šā rīkojuma 1. punktā minēto funkciju īstenošanai.

3. Pilnvarot Bauskas novada pašvaldību parakstīt nostiprinājuma lūgumu par būves īpašuma tiesību ierakstīšanu zemesgrāmatā uz valsts vārda Finanšu ministrijas personā, kā arī veikt citas nepieciešamās darbības būves ierakstīšanai zemesgrāmatā.

4. Bauskas novada pašvaldībai, nostiprinot zemesgrāmatā īpašuma tiesības uz būvi:

4.1. ierakstīt būvi zemesgrāmatā uz valsts vārda Finanšu ministrijas personā vienlaikus ar Bauskas novada pašvaldības īpašuma tiesību nostiprināšanu;

4.2. norādīt, ka īpašuma tiesības nostiprinātas uz laiku, kamēr Bauskas novada pašvaldība nodrošina šā rīkojuma 1. punktā minēto funkciju īstenošanu;

4.3. ierakstīt atzīmi par aizliegumu atsavināt būvi un apgrūtināt to ar hipotēku.

5. Šā rīkojuma 4.3. apakšpunktā minēto aizliegumu – apgrūtināt būvi ar hipotēku – nepiemēro, ja būve tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu.

Ministru prezidents [A. K. Kariņš](https://mk.gov.lv/lv/amatpersonas/arturs-krisjanis-karins)

Finanšu ministrs [J. Reirs](https://mk.gov.lv/lv/amatpersonas/janis-reirs)

Iesniedzējs:

Finanšu ministrs [J. Reirs](https://mk.gov.lv/lv/amatpersonas/janis-reirs)